Public procurement notice: Contract Notice
Published: 2016-11-30
Buyer: Banedanmark
Country: DK
Region: DANMARK
Contract type: Supplies
Procedure: Restricted procedure
CPV classification: 34000000 | 34100000 | 34136000 | 34300000 | 39300000
Estimated value: 9000000 DKK
Submission deadline: 2017-01-05
Award criteria: The most economic tender

Technical requirements: Banedanmark ønsker at indgå en rammeaftale om indretning af varerum i Banedanmarks tjenestebiler. Der henvises til beskrivelse af aftalens indhold og omfang i punkt II.2.4).
Levering af køretøjerne med indretninger skal ske i både øst og vest Danmark. For nærmere angivelse af leveringssted, henvises til udbudsmaterialet i øvrigt.
Nærværende rammeaftale vedrører levering og montering af indretning til varerum i en stor del af Banedanmarks tjenestebiler, herunder varebiler hvor varerummet er udstyret med specialindretning.
Banedanmark udskifter ca. 45-60 biler om året. Langt størstedelen af disse biler er varebiler, som skal udstyres med indretning af varerummet. Kontrakten omfatter indretning af Banedanmarks tjenestebiler.
Kontrakten vil indeholde priser på forskellige totalindretninger tilpasset forskellige biltyper samt priser på de enkelte delelementer/løsninger som oftest benyttes i indretningen.
Kontrakten udbydes som en rammetale med levering af indretninger både i øst og vest Danmark. Leverandøren skal tilsvarende i kontraktperioden tilbyde service og reparation på indretningerne på Sjælland og Jylland. Service og reparation er nærmere defineret i udbudsmaterialet.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante leverancer, jf. punkt III.1.3), af de varer, som kontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af funktionelt og volumenmæssigt sammenlignelige leverancer.
Ved vurderingen af, hvilke ansøgere der har dokumenteret de mest relevante leverancer af sammenlignelige leverancer, tages der udgangspunkt i den enkelte ansøgers mest relevante reference, dog således, at ansøgerens øvrige referencer kan supplere den mest relevante reference, såfremt referencerne tilsammen dokumenterer en højere grad af relevant erfaring med at levere de konkret efterspurgte varer.
Ansøger skal udfylde det fælles europæiske udbudsdokument (Herefter ESPD) jf. bilag A del IV, afsnit B og del V med angivelse af følgende oplysninger:
ESPD fungerer som et foreløbigt bevis for, at ansøger opfylder mindstekrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i de 3 seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Baserer en virksomheden sig på andre enheders formåen (f.eks. et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med ansøgningen dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at ansøgeren eller tilbudsgiveren faktisk råder over den nødvendige økonomiske og finansielle formåen. Det skal dokumenteres, at den pågældende enhed er juridisk forpligtet over for ansøgeren. I modsat fald vil ordregiver ikke lægge vægt på andre enheders formåen. Banedanmark har udarbejdet en skabelon til støtteerklæring, som er bilag udbudsbetingelserne, som ansøger kan benytte hertil. Derudover skal den eller de andre enheder, som ansøger støtter sig på afgive selvstændige versioner af ESPD.


Award value: 9000000